Ndlovu Rest | LekkeSlaap
Ndlovu Rest bied 'n rustige oord in die ongerepte bosomgewing van Marloth Park, 'n wildbewarea en vakansiedorp aan die suidelike grens van die Krugerwildtuin. Dit is 'n gewilde oorstop vir toeriste wat na die Krugerwildtuin, Swaziland en Mosambiek reis, en bied die geleentheid om vier van die groot vyf raak te besigtig.
Verblyf is beskikbaar in 'n ruim selfsorghuis wat beskik oor 2 slaapkamers met slaapplek vir 8 gaste. Die slaapkamers is elk toegerus met 'n dubbelbed en die solderarea het 4 enkelbeddens. Daar is 2 badkamers wat albei 'n stort het.
Die oopplan-kombuis is volledig toegerus met 'n yskas-vrieskas, stoof, oond, mikrogolfoond, ketel en basiese kookgeriewe. Die eerste verdieping lei na 'n balkon, en die stoep op die onderste verdieping het 'n braai-area en swembad.
Ndlovu Rest is binne maklike bereik van die Lionspruit Game Reserve, en doendinge in die omgewing sluit wildritte, wildkyk, voëlkyk, 4x4-roetes en voetslaan in.